Beato Angelico

Beato Angelico, Guido di Pietro, est naschidu a Vicchio del Mugello in su 1395, est mortu a Roma in su 1455. 
Fra Giovanni da Fiesole, connottu dae sos contemporaneos comente Beato Angelico, fudi unu pintore dominicanu. 

Unu capolavoro est Su Paradisu, 1434-35, chi si ammirada in sa Galleria de sos Uffitzios in Firenze: in su Tzentru sa Madonna chi benit coronada dae su Fizu. Inghiriada dae santos e santas e dae anghelos chi sonant sa trumba. Su colore dominante est s'oro, simbolu de eternidade. 

Ateru capolavoro, sa Madonna cun su Pitzinnu, anghelos in adoratzione e santu Dominigu e santa Caderina, imbenujados. Ancora dominante su colore de s'oro, accostas a su colore biaittu e a su ruju biu. Su Pitzinnu carignat sa Mama chi fissada su chi abbaidat s'iscena. Beato Angelico ada affriscadu cun imagines de santos sas tzellas de su Cunventu de Santu Marcu a Firenze. 

Ada tentu comente allievu Benozzo Gozzoli, chi ada collaboradu a affriscare sa Cappella Niccolina,in Vaticanu, cherfida dae Niccolò V, paba dae su 1447 a su 1455. In custa cappella ammiramos s'affriscu de su diaconu Istevene chi preigada a sos fideles, e unu affriscu de su diaconu Larentu chi distribuede s'elemosina a sos poberos. 

Beato Angelico est appretziadu comente autore de miniaturas de testos sagros, comente in s' Antifonariu de Santu Dominigu de Fiesole.

Categoria:Biografias
Categoria:Italianos
Categoria:Pintores italianos